V sezoni 1955 je debitiral v Formuli 1 na Veliki nagradi Velike Britanije s svojim dirkalnikom Maserati 250F. Kmalu se je pridružil moštvu Cooper Car Company, ki je bilo prvo z dirkalniki z motorji zadaj. To je prineslo prednost, saj je bilo več teže na pogonskih zadnjih kolesih in tako omogočalo boljši oprijem. V sezoni 1959 je osvojil svoj prvi naslov prvaka z dirkalnikom Coventry Climax-Cooper, naslov pa je ubranil tudi v naslednji sezoni 1960.